**Z Á P I S N I C A**

**zo zasadnutia Združenia rodičov v MŠ Báhoň, dňa 8. 9. 2015**

Na začiatku šk. roka 2015/2016 sa uskutočnilo zasadnutie ZRPŠ za účasti rodičov detí všetkých troch tried.

**Program:**

1. **Otvorenie** zasadnutia,  privítanie rodičov a hostí zástupkyňou pre MŠ, p. Máriou Horváthovou.
2. Prítomní z MŠ Báhoň:

Mária Horváthová – zástupkyňa MŠ, Zuzana Paulová, Katarína Horváthová,

Mgr. Lucia Konečná, Mgr. Nataša Sersenová, Mgr. Vladimíra Struhárová.

Hostia zo ZŠ Báhoň: Ing. Macháček, Mgr. Hrušovská, Z. Dubovská, Mgr. Boldišová

Ďalší: p. Kubovová a p. Babová

1. Návrh na **založenie občianskeho združenia pre MŠ**
2. Hostia zo ZŠ oboznámili prítomných rodičov s procesom vytvorenia, zaregistrovania a fungovania OZ, ktoré je založené pre potreby detí ZŠ.
3. Prítomní rodičia odsúhlasili založenie samostatného občianskeho združenia pre materskú školu, a to najmä za účelom možnosti zapísať sa do Zoznamu prijímateľov 2% z dane, ako aj založenia samostatného účtu pre potreby ZRPŠ.

Termín zaregistrovania: do decembra 2015

Možnosť uchádzať sa o podiel 2% z dane: v roku 2017

Členovia prípravného výboru: M. Vandáková, A. Ihászová, M. Holeš

1. Pre tento rok prítomní odsúhlasili prevedenie pomernej časti z podielu 2% z dane z účtu ZŠ na účet MŠ (cca 800 EUR).
2. **Špeciálna pedagogička** pre ZŠ a MŠ – Mgr. Andrea Boldišová
* venuje sa deťom s poruchou pozornosti, sústredenia, komunikácie, adaptácie...
* oboznámila rodičov s potrebou vzájomnej spolupráce – rodičov, učiteľov a detí, ale predovšetkým upriamila pozornosť na nevyhnutnosť dostatočného času rodičov pre svoje deti ako základ správnej výchovy (spoločné učenie, rozhovory, hry).
1. **Lektorka anglického jazyka** – p. Babová
* Priebeh výučby ANJ (metodika) a výška poplatkov za jednotlivé hodiny a učebnice

 + spôsob platby

ANJ sa bude vyučovať v pondelky a stredy po obede od októbra 2015 do mája 2016.

1. **Záujmové krúžky – ŠIKOVNÍČEK** – p. Kubovová
* Ponuka krúžkov: tanečný, pohybový, dramatický a výtvarný
* Platba vopred: 25 EUR na 3 mesiace
* Krúžky budú prebiehať v dňoch: utorky, štvrtky alebo piatky po obede.

Na základe zmeny štátneho vzdelávacieho programu je potrebné zabezpečiť inováciu učebného plánu už počas tohto šk. roka, a to prostredníctvom jednotlivých učiteliek. Z uvedeného dôvodu tento rok MŠ neponúka krúžky z vlastných zdrojov, ale poskytla priestor učiteľke z agentúry v Pezinku.

1. **Strava**
* Celodenné stravovanie = 1,32 EUR (desiata, obed, olovrant)
* Desiata (0,26), obed (0,84), olovrant (0,22)
* Včasné nahlasovanie a odhlasovanie zo stravy

 (telefonovať do 8.00 do jedálne, resp. do 7.30 v MŠ)

* Možnosť predniesť podnety prostredníctvom stravovacej komisie
* Úhrada stravy vopred do 25. dňa v mesiaci
1. **Školský poriadok**
* Vzťahuje sa na zamestnancov, deti i rodičov
* Dôraz na včasný príchod detí – najneskôr o 7.50 hod.
* Pravidelný denný režim (stravovacie a hygienické návyky, aktivity, spánok, hry)

Od rodičov bol prednesený návrh na zatváranie vonkajšej bránky na záklopku a zatváranie vonkajších dverí medzi 6.00 a 8.00 hod. z dôvodu bezpečnosti detí, ktoré sú už v škôlke.

Pani zástupkyňa informovala o možnosti prerušenia dochádzky, o prípadnom oslobodení od poplatkov, o právach a povinnostiach detí , o potrebe predkladať potvrdenie o zdravotnom stave dieťaťa a iné. ..

1. **Hospodárenie** s finančnými prostriedkami ZRPŠ

Mgr. A. Ihászová informovala o stave pokladne v minulom šk. roku 2014/2015, príjmoch, výdavkoch, ako aj o spôsobe využitia financií.

Súčasný zostatok v pokladni predstavuje cca 1.300 EUR.

Výber príspevkov od rodičov zostáva nezmenený - 8.- eur, avšak vyberať sa bude hotovosťou na príjmový doklad v jednotlivých triedach. Po založení OZ budú príspevky hradené na účet.

1. Ihászová navrhuje:
* nepokračovať vo financovaní dopravného ihriska v areáli MŠ, ale požiadať o príspevok Obec Báhoň. Zároveň sa očakávajú návrhy od rodičov na možnosti pripojenia cestičiek, ktoré sa vykopú pri budovaní nového chodníka pred MŠ na jar 2016 za pomoci ťažkej techniky a strojov.
* oživiť farebne a kresbami areál MŠ – napr. maľbou detského motívu na bráne garáže (kotolňa) a prípadne aj na fasáde budovy MŠ z pohľadu ulice
* ušetriť na platenom mikulášskom predstavení /divadielku a zaangažovať rodičov
* vybaviť deťom preukazy na bezplatné cestovanie vlakom

 (potrebná fotka 4x3 cm, kópia rodného listu dieťaťa)

1. Voľba nových členov **Rady rodičov v MŠ**:
* M. Holeš – nový člen (odchádzajúci : Paulína Szentessi)
* p. Škreňová – nový člen (odchádzajúci: Kristína Takácsová)
* Z. Kloknerová = pokladník
* A. Ihászová = predseda
* M. Vandáková = zapisovateľ

Diskusia a návrhy - priebežne v rámci jednotlivých bodov.

(Rodičia žiadajú opätovný prieskum záujmu o prevádzkovú dobu do 17.00 hod.)

Zapísala: M. Vandáková